सा कामरूप, अक्ट-13/04/2020 आथिखालनि सा कामरूप जिल्लानि सिंआव थानाइ मोनसे दालांखौ गाहामै मावफुंनानै होनांगौनि थाखाइ ओनसोलनि राज्यो राजा सुबुंफोरा मिरु सरकार आरो हादरसा सरकारनिसिम दाबि दैखांदों!  राज्यो राजा सुबुंफोरा मोजां अनसुंथाइजों मिरु सरकार आरो हादरसा सरकारनि थाबैनो मावफुंनानै होगोनखौ मिजिं थिदों आरो लुबैदों! मोनथिनो मोननाइ बादिब्ला बे दालांनि गेजेरजों ओनसोलनि गोबां राज्यो राजा सुबुंफोरा थांलाइ फैलाइ खालामो!
 दिनै राज्यो राजा सुबुंफोरखौ जोबोर समनि खहा खालामनानै बै दालांजों थांलाइ फैलाइ हान्थिनाइखौ नुनो मोनबाइ थानाइ जादों!  राइजो राजा सुबुंफोरा फोरमाइनाइ बादिब्ला बेफार फालांगि खालामग्रा सुबुफोरनिफ्राइ लानानै खाथिआवनो थानाइ गंसे फराइसालि नि फराइसाफोराबो बे दालांजों थांलाइ फैलाइ हान्थियो होननानै मिथिनो होदों! दिनै माब्लाबा समआव फराइसालिनि फराइसुला फराइसुलि फोरजों लोगोसे गोबां सुबुंफोरा दालांनि मोजां नङिनि थाखाइ लामा ससेनिफ्राइ गिदिंलांफिननो गोनां जादों आरो सासेनि उनाव सासे बिथांमोनआ लामा हान्थिनो गोनां जादों होननानै खौरांगिरिफोरनि सिगांआव फोरमाइनानै होयो! 